ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
டிடி இலவச டிஷ்-இல் “MyCam’’ என்ற புதிய அலைவரிசை இணைப்பு
தொலைக்காட்சி ஒளிபரப்பு பகிர்மான தொழிலில் ஈடு இணையற்ற வளர்ச்சி அடைந்து வரும் தூர்தர்ஷன் இலவச டிஷ், 43 மில்லியனுக்கு மேற்பட்ட வீடுகளில் பயன்படுத்தப்படுவதன் மூலம், மிகப்பெரிய டிடிஹெச் தளமாக உருவெடுத்துள்ளது. மேம்படுத்தப்பட்ட ஏல நடவடிக்கைகள், மேம்பட்ட தரம், அலைவரிசைகளின் எண்ணிக்கைகளை அதிகரிக்க வழிவகுத்துள்ளது.
2017-2022 வரையிலான காலத்தில் மட்டும் தூர்தர்ஷனின் இலவச டிடிஹெச் சேவை அபரிமித வளர்ச்சி அடைந்து 2017-ல் 22 மில்லியன் இணைப்புகளாக இருந்த நிலையில், 2022-ல் 43 மில்லியன் இணைப்புகளை எட்டி, ஏறத்தாழ 100% வளர்ச்சியை அடைந்துள்ளது.
ஃபிக்கி – பொழுதுபோக்கு அமைப்பு அண்மையில் வெளியிட்ட 2022 ஆம் ஆண்டுக்கான அறிக்கையில், டிடி இலவச டிஷ் செட்-டாப் பாக்ஸ் விற்பனை ஆண்டுக்கு ஆண்டு வளர்ச்சி அடைந்து வருகிறது என்று விநியோகஸ்தர்கள் தெரிவித்திருப்பதாக கூறியுள்ளது.
கடந்த 5 ஆண்டுகளில் மட்டும் 21 மில்லியன் வாடிக்கையாளர்கள் இலவச டிஷ் இணைப்பை கூடுதலாக பெற்றுள்ளனர். இந்நிலையில், டிடி இலவச டிஷ்ஷில் “MyCam’’ என்ற விளையாட்டு அலைவரிசை புதிதாக சேர்க்கப்பட்டுள்ளது. இது விளையாட்டு ரசிகர்களுக்கு பெரும் உற்சாகத்தை அளிக்கக்கூடியதாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும். https://pib.gov.in/PressReleasePage.aspx?PRID=1811893
எரிசக்தி அமைச்சகம்
மருத்துவ சேவையை நோக்கிய இந்திய எரிசக்தித் தொகுப்புக் கழகத்தின் பெருநிறுவன சமூகப் பொறுப்பு முன்முயற்சி
மத்திய எரிசக்தி அமைச்சகத்தின் கீழ் மகாரத்னா பொதுத்துறை நிறுவனமாக இயங்கும் இந்திய எரிசக்தித் தொகுப்புக் கழகம், நாட்டின் வளர்ச்சிக்காக இந்திய அரசு மேற்கொண்டு வரும் பல்வேறு நடவடிக்கைகளுக்குத் தனது பெருநிறுவன சமூக பொறுப்பின் வாயிலாக நிலையான ஆதரவளிக்கும் முயற்சிகளில் ஈடுபட்டு வருகிறது.
பெருநிறுவன சமூகப் பொறுப்பு முயற்சியின் ஒரு பகுதியாக, இந்திய எரிசக்தித் தொகுப்புக் கழகத்தின் வட மண்டலத்திற்கான  நிர்வாக இயக்குநர் திரு கைலாஷ் ரத்தோர், பஞ்சாப் மாநிலம் ஃபெரோஸ்பூர் மாவட்டத்தின் மல்லன்வாலா மற்றும் கசோவன்னாவில் ஆரம்ப சுகாதார மையங்களுக்கு அடிக்கல் நாட்டினார்.
ரூ. 3.22 கோடி மதிப்பில் இந்த ஆரம்ப சுகாதார மையங்கள் கட்டப்படுகின்றன. இந்தத் திட்டத்தின் வாயிலாக ஃபெரோஸ்பூர் மாவட்டத்தில் உள்கட்டமைப்பு மேம்படுத்தப்படும். கூடுதல் அறைகள் உருவாக்கப்படுவதால் அதிக நோயாளிகள் சிகிச்சை பெரும் வாய்ப்பு உருவாவதுடன், அடிப்படை சுகாதார வசதிகளும் மேம்படும்.
முன்னதாக, ஃபெரோஸ்பூர் மாவட்ட நிர்வாகத்திற்கு இந்திய எரிசக்தி தொகுப்பு கழகம் 3 அவசர சிகிச்சை ஊர்திகளை வழங்கியது. மேலும், 217 அரசு நடுநிலை, மேல்நிலை, உயர்நிலைப் பள்ளிகளில் 282 சானிட்டரி நாப்கின் இயந்திரங்களையும், அதே எண்ணிக்கையில் அவற்றை எரிக்கும் இயந்திரங்களையும் இந்த நிறுவனம் அளித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725980
-----
(Visitor Counter : 157
சுற்றுச்சூழல் மற்றும் வனத்துறை அமைச்சகம்
உலக சுற்றுச்சூழல் தினம் 2018 கொண்டாட்டம் தொடக்கம்
பிளாஸ்டிக்கை ஒருமுறை மட்டுமே பயன்படுத்துவதை குறைப்பது குறித்த சமூக விழிப்புணர்வை உருவாக்குவது இன்றைய தேவை: டாக்டர் மகேஷ் சர்மா
உலக சுற்றுச்சூழல் தினம் 2018ன் உலகளாவிய கொண்டாட்டங்கள் மூன்று நோக்கம் சார்ந்த அமர்வுகளுடன் இந்தியாவால் ஏற்பாடு செய்யப்பட்டு தில்லி விஞ்ஞான் பவனில் இன்று நடைபெறுகிறது. உலக சுற்றுச்சூழல் தினத்தின் இந்த ஆண்டு நோக்கமான ‘பிளாஸ்டிக் மாசினை முறியடிப்போம்’ என்பதை பிரதிபலிக்கும் வகையில் தொடக்க அமர்வு பிளாஸ்டிக் மாசு நிர்வாகத்தில் கண்ணோட்டம் செலுத்தியது. நிகழ்ச்சியில் சிறப்புரை ஆற்றிய சுற்றுச்சூழல், வனம் மற்றும் பருவ நிலை மாற்றத்திற்கான இணையமைச்சர் டாக்டர் மகேஷ் சர்மா, சமூக விழிப்புணர்வை உருவாக்குவது குறிப்பாக இளைஞர்களிடையே பிளாஸ்டிக்கை ஒரு முறை பயன்படுத்துவதை குறைப்பதும் அதனை மறுசுழற்சி செய்வது குறித்த விழிப்புணர்வை ஏற்படுத்துவது இந்த தருணத்தின் தேவை என சுட்டிக்காட்டினார். பிளாஸ்டிக் பயன்பாடு குறித்து சம்பந்தப்பட்ட அனைவரிடத்திலும் வெற்றிகரமான சூழலை உருவாக்குவது வரை பிளாஸ்டிக் பிரச்சினைக்கு தீர்வு காணமுடியாது என அவர் குறிப்பிட்டார். பிளாஸ்டிக் பயன்பாட்டை குறைப்பதில் விரிவாக்கப்பட்ட உற்பத்தியாளர் பொறுப்பின் முக்கியத்துவம் குறித்து வலியுறுத்திய அமைச்சர் பிளாஸ்டிக்கை மீட்பது, மறுசுழற்சி செய்வது மற்றும் மறுபயன்பாடு ஆகியவற்றில் அமைப்பு சார்ந்த துறை ஈடுபடுத்தப்பட வேண்டும் என்றார்.
மேலும் விவரங்களுக்கு...
நார்வே அரசின் தூதர் திரு. நில்ஸ் ரக்நர் காம்ஸ்வாக், சுற்றுச்சூழல், பருவம் மற்றும் எரிசக்தி ஆலோசகர், இந்தியாவுக்கான ஐரோப்பிய ஒன்றிய பிரதிநிதி திருமதி. ஹென்ரிட் ஃபார்கிமன், சுற்றுச்சூழல், வனம் மற்றும் பருவ நிலை மாற்றத்திற்கான அமைச்சகத்தின் கூடுதல் செயலர் திரு. ஏ.கே. ஜெயின், மற்றும் சி.ஐ.ஐ.பிளாஸ்டிக் கழிவு மேலாண்மைக்கான பணிக்குழு ஒருங்கிணைப்பாளர் திரு. பிரதீப் பானர்ஜி ஆகியோர் நிகழ்ச்சியில் பங்கேற்றனர்.
(Visitor Counter : 217
குடியரசுத் துணைத் தலைவர் செயலகம்
மேலும் பசுமையான, தூய்மையான பூமியை உருவாக்க வேண்டும்: குடியரசுத் துணைத் தலைவர்
சுற்றுச்சூழலைப் பாதுகாப்பது, அனைவரும் முழுமனதுடன் செய்யவேண்டிய குடிமைக் கடமை என்றும், குடிமக்கள் அனைவரும் நமது பூமியை மேலும் பசுமையான, தூய்மையான கோளாக உருவாக்க இணைந்து பாடுபடவேண்டும் என்றும், குடியரசுத் துணைத்தலைவர் திரு.எம்.வெங்கையா நாயுடு கேட்டுக்கொண்டுள்ளார்.
உலகப் புவி நாளையொட்டி அவர் விடுத்துள்ள செய்தியில், “இயற்கையன்னையைப் பாதுகாப்பதற்கு, நாம் மிக உயரிய முக்கியத்துவம் அளிக்கவேண்டும். வளர்ச்சிக்கான திட்டங்களையும், நுகர்வோர் கலாச்சாரம் மிகுந்த வாழ்க்கை முறையையும் மறு சீரமைக்க வேண்டும்” என்றும் கூறியுள்ளார்.
உலக அளவில் கோவிட்-19 நோய் தாக்கியுள்ள இந்த நேரத்தில், வளர்ச்சி மற்றும் பொருளாதார உத்திகளை மறு பார்வையிட்டு, மறு உருவாக்கம் செய்ய வேண்டும் என்றும் அவர் கூறினார்.
உலகப் புவி நாள் 2020ஆம் ஆண்டின் கருப்பொருள், பருவநிலை செயல்பாட்டை முன்னிறுத்தி உள்ளதைக் குறிப்பிட்ட குடியரசுத் துணைத் தலைவர், “நாம் நமது கடந்த காலத் தவறுகளிலிருந்து பாடம் கற்றுக்கொண்டு, மனிதனுக்கும், இயற்கைக்கும் இடையேயான ஒன்றோடொன்று இணைந்த வாழ்வின் முக்கியத்துவத்தைப் புரிந்து கொள்ள வேண்டும். நாம் ஒன்றோடொன்று தொடர்புடைய உலகில் வாழ்ந்து கொண்டிருக்கிறோம். வளர்ச்சி மற்றும் நவீனமயமாக்கலில் ‘வணிகம்/பணிகள் வழக்கம் போல் உள்ளது’ என்ற அணுகுமுறையை நாம் தொடர முடியாது. ஏனென்றால் நமது ஒவ்வொரு செயலும் சுற்றுச்சூழலைப் பாதிக்கக் கூடியது” என்று கூறினார்
மக்கள் தாமாகவே முன்வந்து இயற்கையைப் பாதுகாக்கும் வீரர்களாக மாற வேண்டும் என்றும் அவர் கூறியுள்ளார்.
வருங்காலம் வளமாக அமைய இயற்கையைப் பாதுகாப்பது, கலாச்சாரத்தைப் பேணுவது ஆகியவற்றுக்கான அவசியத்தையும், குடியரசுத் துணைத் தலைவர் வலியுறுத்தினார்.
மத்திய அமைச்சரவை
குழந்தைகளுக்கு எதிரான பாலியல் குற்றங்களுக்கு கடுமையான தண்டனை
குழந்தைகளுக்கு எதிரான பாலியல் குற்றங்களுக்கு மரண தண்டனை
பாலியல் குற்றங்களிலிருந்து குழந்தைகளைப் பாதுகாத்தல்  சட்டம் 2012-ல் திருத்தங்கள் கொண்டுவர அமைச்சரவை ஒப்புதல்
பாலியல் குற்றங்களில் இருந்து குழந்தைகளைப் பாதுகாக்க வரலாற்று சிறப்பு மிக்க முடிவாக, பிரதமர் திரு. நரேந்திர மோடி தலைமையிலான மத்திய அமைச்சரவை, பாலியல் குற்றங்களிலிருந்து குழந்தைகளைப் பாதுகாத்தல்  சட்டம் 2012-ல் திருத்தங்கள் கொண்டுவர ஒப்புதல் அளித்துள்ளது. குழந்தைகளுக்கு எதிரான பாலியல் குற்றங்களில் ஈடுபடுவோருக்கு மரண தண்டனை உள்ளிட்ட கடுமையான தண்டனைகள் அளிக்க இந்தச் சட்டம் வழிவகுக்கும். குழந்தைகள் தொடர்புடைய ஆபாச படங்களை ஒழிக்க அபராதம் மற்றும் சிறை தண்டனை வழங்க இந்தத் திருத்தம் வழிவகுக்கும்.
அறிவியல் மற்றும் தொழில்நுட்பத்துறை
புத்தாக்க ஸ்டார்ட்-அப்களைத் கண்டறிந்து, வழிகாட்டி, நிலைநிறுத்த மத்திய அமைச்சர் டாக்டர் ஜிதேந்திர சிங் அழைப்பு: அறிவியல்,தொழில்நுட்பத்தின் அடிப்படையில் ஒரு ஸ்டார்ட்-அப் சுற்றுச்சூழல் அமைப்பை உருவாக்குவதை வலியுறுத்தினார்
புத்தாக்க ஸ்டார்ட்-அப்களைக் கண்டறிந்து, வழிகாட்டி, நிலைநிறுத்தவும், அறிவியல் மற்றும் தொழில்நுட்பம் சார்ந்த ஸ்டார்ட்-அப் சூழலியலை உருவாக்கவும் மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று அழைப்பு விடுத்தார்.
இந்தியாவின் 75 ஆண்டுகால சுதந்திரத்தைக் கொண்டாடும் விடுதலையின் அமிர்தப் பெருவிழாவின் ஒரு பகுதியாக, அறிவியல் மற்றும் தொழிலியல் ஆராய்ச்சிக் குழு  ஏற்பாடு செய்த தேசிய அளவிலான அறிவியல் படைப்பாற்றல் போட்டியான “சிஎஸ்ஐஆர் ஜிக்யாசா விக்யான் மஹோத்சவ் 2022” ன் வெற்றியாளர்களை அறிவித்த பிறகு அமைச்சர் பேசினார்.
மாணவர்களுக்கு சிஎஸ்ஐஆர் ஜிக்யாசா குழு தொடர்ந்து வழிகாட்ட வேண்டும் என்று டாக்டர் ஜிதேந்திர சிங் வலியுறுத்தினார். இதன் மூலம் 2047-ஐ நோக்கிய வலுவான அடித்தளங்களை அவர்கள் அமைப்பதோடு, பல்வேறு சவால்களைஎதிர்கொள்ளவும், உலகளாவிய தலைவர்களாக மாறவும் இந்தியாவுக்கு உதவுவார்கள். வருங்காலத் தலைமுறை விஞ்ஞானிகள் மற்றும் தொழில்நுட்ப வல்லுநர்களை ஈடுபடுத்துவதும், நமது நாட்டின் ஒவ்வொரு பகுதியிலிருந்தும் அறிவியல், தொழில்நுட்பம் மற்றும் கண்டுபிடிப்புகளை முன்னிலைப்படுத்துவதும் மிகவும் முக்கியமானது இந்த நடவடிக்கை என்று அவர் கூறினார்.
2022 ஜனவரி 3-ம் தேதி தொடங்கப்பட்ட சிஎஸ்ஐஆர் ஜிக்யாசா விக்யான் மஹோத்சவ் 2022, முகாம்கள் மூலம் நாடு முழுவதும் 20,000-க்கும் மேற்பட்ட மாணவர்களைச் சென்றடைந்தது குறித்து டாக்டர் ஜிதேந்திர சிங் திருப்தி தெரிவித்தார். எரிசக்தி, சுகாதாரம், செயற்கை நுண்ணறிவு, பருவநிலை மாற்றம், நீர் பாதுகாப்பு, பேரிடர் தணிப்பு மற்றும் வேளாண் தொழில்நுட்பம் போன்ற துறைகளில் எதிர்காலக் கருப்பொருட்களுடன் கூடிய 7 பயிற்சி முகாம்கள் ஏற்பாடு செய்யப்பட்டன.
டாக்டர் ஜிதேந்திர சிங் மேலும் கூறுகையில், விஞ்ஞானம், படைப்பாற்றல் மற்றும் யோசனைகளின் கலவையானது 2047-ம் ஆண்டிற்கு நாம் திட்டமிட்டுள்ள நாட்டின் எதிர்காலப் பார்வையை நோக்கிய ஒரு படியாகும என்றார். அறிவியல் கருத்துகளின் அடிப்படையில் ஆக்கப்பூர்வமான உள்ளடக்கத்தை மேம்படுத்துவதில் சிஎஸ்ஐஆர்-ன் பங்கை அவர் பாராட்டினார். மாணவர்களால் உருவாக்கப்பட்ட உள்ளடக்கம், மற்ற மாணவர்களை ஊக்குவிக்கும் வகையில் ஜிக்யாசா இணையதளம் மற்றும் பிற சமூக ஊடக தளங்களில் காட்சிப்படுத்தப்படும் என்றும் அமைச்சர் உறுதியளித்தார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1801289
அறிவியல் மற்றும் தொழில்நுட்பத்துறை
2020-ம் ஆண்டில் அறிவியல் தொழில்நுட்ப துறை அமைச்சகத்தின் சிஎஸ்ஐஆர்-இன் முக்கிய மைல் கற்கள்
2020-ம் ஆண்டில் மத்திய அறிவியல் தொழில்நுட்பத் துறையின் சிஎஸ்ஐஆர் அமைச்சகம் மேற்கொண்ட முக்கிய பணிகள்:
• சென்னையில் உள்ள தேசிய பேரிடர் மீட்பு படையின் 4வது பட்டாலியனில், 10 படுக்கைகள் கொண்ட, பிற இடங்களுக்கு எடுத்து செல்லும் வகையிலான மருத்துவமனையும், தனிமை மையமும் தொடங்கப்பட்டது. இதை மத்திய சுகாதாரத்துறை அமைச்சர் டாக்டர் ஹர்ஷ் வர்தன் காணொலிக் காட்சி மூலம் தொடங்கி வைத்தார். இந்த மருத்துவமனை கூடாரங்கள் 20 ஆண்டுகள் வரை உழைக்க கூடிய வகையில் அனைத்து வசதிகளுடன் உருவாக்கப்பட்டன.காசியாபாத்தில் உள்ள என்டிஆர்எப் மையத்திலும், இதேபோன்ற 10 படுக்கை வசதிகள் கொண்ட மருத்துவமனை தொடங்கி வைக்கப்பட்டது.அறிவியல் தொழில் ஆராய்ச்சி கவுன்சிலின்  - மத்திய அறிவியல் உபகரணங்கள் அமைப்பு, மனித உடல்களில் பொருத்தக்கூடிய பாகங்களை தயாரிக்கும் தொழில்நுட்பத்தை உருவாக்கியது.சிஎஸ்ஐஆர் உருவாக்கிய கொவிட்-19 தொழில்நுட்பங்கள் மற்றும் தயாரிப்புகளின் தொகுப்பை மத்திய சுகாதாரத்துறை அமைச்சர் வெளியிட்டார்.சிஎஸ்ஐஆர் மற்றும் அகில இந்திய தொழில்நுட்ப கவுன்சில் கொவிட்-19 தொற்றுக்கான மருந்து கண்டுபிடிப்புப் போட்டியை தொடங்கியது.சிஎஸ்ஐஆர் - மத்திய சாலை ஆராய்ச்சி மையம்  சமூக இடைவெளியுடன் கூடிய பாதுகாப்பு நடவடிக்கைகளை உருவாக்கியது.கொவிட் 19க்கான மருத்துவப் பரிசோதனைகளை இணைந்து மேற்கொள்வதற்காக இணைய முனையம் தொடங்கப்பட்டது. இந்தத் தளத்தை கீழ்க்கண்ட இணைப்புகளில் பார்க்கலாம். https://www.iiim.res.in/cured/ or http://db.iiim.res.in/ct/index.phpவெளிநாட்டு வாழ் இந்தியர் கல்வி மற்றும் அறிவியல் அமைப்பின் இணையதளம் தொடங்கப்பட்டது.சுற்றுச்சூழலுக்கு ஏற்ற, சிக்கனமான டை மெத்தில் ஈதர் எரிபொருள் பிரிவு ‘ஆதித்தி உர்ஜா சன்ச்’ தொடங்கப்பட்டது.கொவிட்-19 மேலாண்மைக்கான சிகிச்சையை அடையாளம் காண, சிஎஸ்ஐஆர் மற்றும் மிலன் ஆகியவை கூட்டாக செயல்படுவதை அறிவித்தது.சிஎஸ்ஐஆர் - எஸ்இஆர்சி, சென்னை, உள்நாட்டுத் தொழில்நுட்பத்தில், மின் இணைப்பை உடனடியாக வழங்குவதற்கான கருவிகளை உருவாக்கியது.இந்திய சர்வதேச அறிவியல் திருவிழா- 2020, 5 கின்னஸ் சாதனைகளைப் படைத்தது. இதில் 1.3 லட்சம் பேர் பங்கேற்றனர்.பாரதிய நிர்தேசக் டிராவிய வெளியிடப்பட்டது.உணவு மற்றும் ஊட்டச்சத்து தொடர்பான ஆராய்ச்சி மற்றும் தகவல் பரிமாற்றத்தில் கூட்டாக செயல்பட சிஎஸ்ஐஆர் மற்றம் ஃபசாய் இடையே புரிந்துணர்வு ஒப்பந்தம் செய்யப்பட்டது.கொவிட் பரிசோதனைக்காக எளிமையான ஆர்டி-பிசிஆர் பரிசோதனைக் கருவியை ஐதராபாத்தில் உள்ள சிஎஸ்ஐஆர் அமைப்பின் சிசிஎம்பி பரிசோதனைக் கூடம் உருவாக்கியது.ஆரோக்யபாத்- சுகாதார மேலாண்மை அமைப்பு உருவாக்கப்பட்டது.விநியோகம் மற்றும் சரக்குப் போக்குவரத்து மேலாண்மை அமைப்புக்காக விவசாயிகளை இணைக்க கிசா சபா செயலியை சிஎஸ்ஐஆர்-சிஆர்ஆர்ஐ உருவாக்கியது.அடுத்த தலைமுறைக்கான எரிசக்தி சேமிப்பு தீர்வுகளுக்கான புத்தாக்க மையத்தை சிஎஸ்ஐஆர் தொடங்கியது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1689595
தகவல் மற்றும் ஒலிபரப்பு அமைச்சகம்
கேபிள் தொலைக்காட்சி விதிகள், 1994 இல் முக்கிய திருத்தங்களை மத்திய தகவல் மற்றும் ஒலிபரப்பு அமைச்சகம் அறிமுகப்படுத்தியது
தகவல் மற்றும் ஒலிபரப்பு அமைச்சகம் நேற்று கேபிள் தொலைக்காட்சி நெட்வொர்க் விதிகள், 1994 ஐ திருத்துவதற்கான அறிவிப்பை வெளியிட்டது. இதன் மூலம் மல்டி சிஸ்டம் ஆபரேட்டர்  பதிவுகளை புதுப்பிப்பதற்கான நடைமுறையை அறிமுகப்படுத்தியது. மேலும், கேபிள் ஆபரேட்டர்கள் பிராட்பேண்ட் சேவை வழங்குநர்களுடன் உள்கட்டமைப்பைப் பகிர்ந்து கொள்வதற்கான விதிகளும் சேர்க்கப்பட்டுள்ளன.
எம்.எஸ்.ஓ பதிவுக்கான திருத்தப்பட்ட விதிகளின் முக்கிய அம்சங்கள் பின்வருமாறு:-
எம்.எஸ்.ஓக்கள் பதிவுக்கும், பதிவை புதுப்பிக்க மத்திய தகவல் மற்றும் ஒலிபரப்பு அமைச்சக ஒளிபரப்பு சேவா போர்ட்டலில் ஆன்லைனில் விண்ணப்பிக்க வேண்டும்.
எம்.எஸ்.ஓ பதிவுகள் பத்து ஆண்டுகளுக்கு வழங்கப்படும் அல்லது புதுப்பிக்கப்படும்.
செயலாக்கக் கட்டணம் ரூபாய் ஒரு லட்சம் ஆகும்.
பதிவை புதுப்பிப்பதற்கான விண்ணப்பம் பதிவு காலாவதியாவதற்கு ஏழு முதல் இரண்டு மாதங்களுக்குள் இருக்க வேண்டும்.
இந்த புதுப்பித்தல் செயல்முறை வணிகம் செய்வதை எளிதாக்குவதற்கான அரசாங்கத்தின் உறுதிப்பாட்டிற்கு ஏற்ப உள்ளது, ஏனெனில் இது கேபிள் ஆபரேட்டர்களுக்கு தங்கள் சேவைகளை தடையின்றி தொடர உறுதியை வழங்கும்.
7 மாதங்களுக்குள் பதிவு காலாவதியாகும் எம்.எஸ்.ஓக்கள் பிராட்காஸ்ட் சேவா போர்ட்டல் மூலம் ஆன்லைனில் விண்ணப்பிக்க வேண்டும் என்று அமைச்சகம் மேலும் கூறியுள்ளது. ஏதேனும் உதவி தேவைப்பட்டால், போர்ட்டலில் உள்ள ஹெல்ப்லைன் எண்ணைத் தொடர்பு கொள்ளலாம், அல்லது ஒரு மின்னஞ்சல் sodas-moiab[at]gov[dot]in க்கு அனுப்பப்படலாம்.
முன்னதாக, கேபிள் தொலைக்காட்சி நெட்வொர்க்குகள் விதிகள், 1994 இன் கீழ் புதிய எம்.எஸ்.ஓ பதிவுகள் மட்டுமே வழங்கப்பட்டன. எம்.எஸ்.ஓ பதிவுகளுக்கான செல்லுபடியாகும் காலத்தை விதிகள் குறிப்பிடவில்லை, அல்லது ஆன்லைன் விண்ணப்பங்களை கட்டாயமாக தாக்கல் செய்வதையும் அங்கீகரிக்கவில்லை.
கேபிள் ஆபரேட்டர்கள் பிராட்பேண்ட் சேவை வழங்குநர்களுடன் உள்கட்டமைப்பைப் பகிர்வது தொடர்பான ஒரு விதியைச் சேர்ப்பது மேம்பட்ட இணைய ஊடுருவல் மற்றும் வளங்களின் திறமையான பயன்பாடு ஆகிய இரட்டை நன்மைகளை வழங்கும். இது பிராட்பேண்ட் சேவைகளுக்கான கூடுதல் உள்கட்டமைப்பின் தேவையையும் குறைக்கும்.
சிறுபான்மையினர் நலன் அமைச்சகம்
"அரசின் அணுகுமுறை சிறுபான்மையினர் இதர சமூகத்தினருடன் கல்வி மற்றும் சமூக-பொருளாதார வளர்ச்சியில் சமமான பங்குதாரர்களாக இருக்குமாறு செய்திருக்கிறது"- திரு முக்தார் அப்பாஸ் நக்வி
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய சிறுபான்மையினர் விவகாரங்கள் அமைச்சர் திரு முக்தார் அப்பாஸ் நக்வி, கீழ்க்கண்ட தகவல்களை அளித்தார்.
சமுதாயத்தின் அனைத்து பிரிவினரின் முழுமையான மேம்பாட்டில் அரசு உறுதி பூண்டுள்ளது. அரசின் அணுகுமுறை சிறுபான்மையினர் இதர சமூகத்தினருடன் கல்வி மற்றும் சமூக-பொருளாதார வளர்ச்சியில் சமமான பங்குதாரர்களாக இருக்குமாறு செய்திருக்கிறது.
உயர்நிலைக் கல்விக்கு முந்தைய கல்வி உதவித் திட்டம், மௌலான ஆசாத் தேசிய ஊக்கத்தொகை திட்டம், நய சவேரா இலவச பயிற்சி திட்டம், பதோ பர்தேஷ், புதிய உடான் மற்றும் புதிய ரோஷினி ஆகிய திட்டங்களை மத்திய சிறுபான்மையினர் விவகாரங்கள் அமைச்சகம் செயல்படுத்தி வருகிறது.
கடந்த இரண்டு வருடங்களில், ஆந்திரப் பிரதேசத்தில் சிறுபான்மையினர் அதிகம் உள்ள பகுதிகளில் 75 திட்டங்களையும், மகாராஷ்டிராவில் சிறுபான்மையினர் அதிகம் உள்ள பகுதிகளில் 14 திட்டங்களையும், மத்திய சிறுபான்மையினர் விவகாரங்கள் அமைச்சகம் செயல்படுத்தி வருகிறது.
கல்வி, சுகாதாரம் மற்றும் திறன் வளர்த்தல் ஆகியவற்றில் இந்த திட்டங்கள் கவனம் செலுத்துகிறது. பள்ளிக் கட்டிடங்கள், மாணவர் விடுதிகள், கல்லூரிகள், தொழில் பயிற்சி நிறுவனங்கள், பொது சேவை மையங்கள் இந்தத் திட்டத்தின் கீழ் அமைக்கப்படுகின்றன.
பிரதமர் ஜன் விகாஸ் கார்யாகிராம் என்னும் திட்டத்தின் கீழ் உத்திரப் பிரதேசத்துக்கு 2015-16-இல் ரூ 32462 லட்சமும், 2016-17-இல் ரூ 14364 லட்சமும், 2017-18-இல் ரூ 15182.02 லட்சமும், 2018-19-இல் ரூ 37653.07 லட்சமும், 2019-20-இல் ரூ 16207.94 லட்சமும் வழங்கப்பட்டுள்ளது.
நாட்டில் சிறுபான்மையினர் அதிகம் உள்ள 1300 பகுதிகளில் பிரதமர் ஜன் விகாஸ் கார்யாகிராம் செயல்படுத்தப்படுகிறது. இந்த மத்திய திட்டத்தின் கீழ் மாநில அரசுகளுக்கு நிதி வழங்கப்படுகிறது. 2018-இல் இத்திட்டம் மறுசீரமைக்கப்பட்டது.
(Visitor Counter : 64
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்பத்தை ஊக்குவிக்கும் பல புதிய திட்டங்கள் புதிய நிதிநிலை அறிக்கையில் உள்ளன: டாக்டர் ஹர்ஷ் வர்தன்
நாட்டில் அறிவியல், தொழில்நுட்பம் மற்றும் புதுமை கண்டுபிடிப்பை ஊக்குவிக்க, புதிய நிதிநிலை அறிக்கையில் உள்ள திட்டங்கள் குறித்து மத்திய அறிவியல் மற்றும் தொழில்நுட்பத்துறை அமைச்சர் டாக்டர் ஹர்ஷ்வர்தன் கூறியதாவது:
இந்த நிதிநிலை அறிக்கை தொலை நோக்குடன் கூடியது. தேசிய முன்னுரிமை வாய்ந்த முக்கிய துறைகளில் ஆராய்ச்சி மற்றும் மேம்பாட்டுக்கு கணிசமான அளவில் ஆதரவு அளிக்கப்பட்டுள்ளது.தேசிய ஆராய்ச்சி அமைப்புக்கு அடுத்த 5 ஆண்டுகளுக்கான மொத்த ஒதுக்கீடு ரூ.50,000 கோடி. இதன் மூலம் பல்கலைக்கழகங்களில் அறிவியல் மற்றும் தொழில்நுட்ப துறை ஆராய்ச்சியாளர்களுக்கு தேவையான உதவிகள் அளிக்கப்படும்.அறிவியல் தொழில்நுட்ப துறை மற்றும் புவி அறிவியல் துறைக்கான ஒதுக்கீடு 30 சதவீதம் அதிகரிக்கப்பட்டுள்ளது.கொவிட் தொற்று காரணமாக கடந்தாண்டு மிகவும் சவாலான ஆண்டாக இருந்தது. கொவிட்-19 ஏற்பட்ட பல பிரச்னைகளை கையாள்வதில் அறிவியல் மற்றும் தொழில்நுட்பம் முக்கிய பங்காற்றியது.
அறிவியல் மற்றும் தொழில்நுட்ப சூழலை மேலும் ஊக்குவிக்க புதிய நிதி நிலை அறிக்கையில் பல திட்டங்கள் உள்ளன. இதன் பயன்கள் மக்களை சென்றடைய மற்றும் அறிவியல் மற்றும் தொழில்நுட்பத்தில் உலகளவில் இந்தியா முக்கிய சக்தியாக விளங்க இத்திட்டங்கள் உதவும்.அடுத்த 5 ஆண்டுகளுக்கு ரூ.4,000 கோடிக்கு அதிகமான செலவில் ஆழ்கடல் திட்டம் தொடங்கப்படுவதையும் இந்த நிதிநிலை அறிக்கை அறிவித்தது. இது கடல் வளங்களை ஆராயவும், பயன்படுத்தவும் மிகச் சிறப்பான வாய்ப்புகளை வழங்குகிறது.தேசிய மொழி பெயர்ப்பு திட்டமும் இந்த நிதி நிலை அறிக்கையில் அறிவிக்கப்பட்டது. இதன் மூலம் பாரம்பரிய முறைகளுடன் செயற்கை நுண்ணறிவு அடிப்படையிலான இயந்திர மொழிபெயர்ப்பு தொழில்நுட்பமும் பயன்படுத்தப்பட்டு இணையதளத்தில் உள்ள நிர்வாகம் மற்றும் கொள்கை தொடர்பான விஷயங்களை மொழி பெயர்க்க இத்திட்டம் உதவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698195
-----
(Visitor Counter : 161
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களுக்கு 54.04 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 54.04 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 1,09,83,510 தடுப்பூசிகள் வழங்கப்படவிருக்கின்றன.
இவற்றில், இன்று காலை 8 மணி வரையிலான தரவுகளின் அடிப்படையில், மொத்தம் 52,00,96,418 டோஸ் தடுப்பூசி  பயன்படுத்தப்பட்டுள்ளது.
சுமார் 2.55 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745037
வணிகம் மற்றும் தொழில்துறை அமைச்சகம்
செய்தி குறிப்பு எண். 4 , பாதுகாப்பு துறையில் நேரடி அந்நிய முதலீட்டை சீராய்வு செய்தல்
மத்திய வர்த்தகம் மற்றும் தொழில்கள் அமைச்சகத்தின், தொழில் மற்றும் உள்நாட்டு வர்த்தக ஊக்குவிப்புத் துறை, பாதுகாப்பு துறையில் நேரடி அந்நிய முதலீட்டை சீராய்வு செய்து செய்தி குறிப்பு எண். 4 , வெளியிட்டுள்ளது.
அந்நிய செலாவணி மேலாண்மை சட்டத்தின் கீழ் அறிவிக்கை வெளியாகும் நாள் முதல் இந்த முடிவு அமலுக்கு வரும்.
பாதுகாப்பு அமைச்சகம் மற்றும் வெளியுறவு அமைச்சகம் ஆகியவற்றுடன் கலந்து ஆலோசித்த பிறகு, வர்த்தகம் மற்றும் தொழில்கள் அமைச்சகத்தின் தொழில் மற்றும் உள்நாட்டு வர்த்தக ஊக்குவிப்பு துறையால் உரிம விண்ணப்பங்கள் பரிசீலிக்கப்படும்.
இத்துறையில் அந்நிய முதலீடு என்பது பாதுகாப்பு அமைச்சகத்தின் ஒப்புதல் மற்றும் வழிகாட்டுதல்களுக்கு உட்பட்டதாகும்.
முதலீடு செய்ய விரும்பும் நிறுவனம் உற்பத்தி மற்றும் வடிவமைப்பில் தன்னிறைவு பெற்று இருக்க வேண்டும். இந்தியாவில் தயாரிக்கப்படும் பொருளுக்கு உற்பத்தி வசதியுடன் பராமரிப்பு மற்றும் ஆதரவு வசதிகளையும் முதலீடு செய்யும் நிறுவனம்/கூட்டு நிறுவனம் வைத்திருக்க வேண்டும்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்:
https://pib.gov.in/PressReleseDetailm.aspx?PRID=1656082
ஆயுஷ்
இந்திய மருத்துவத்துக்கான ஃபார்மோகபிய ஆணையம்
இந்திய மருத்துவம் மற்றும் ஹோமியோபதி மருந்தகக் குழுவை, இந்திய மருத்துவம் மற்றும் ஹோமியோபதி மருந்தியல் ஆணையம், மற்றும் இரு மத்திய ஆய்வகங்களான இந்திய மருத்துவத்துக்கான ஃபார்மோகபிய ஆய்வகம் மற்றும் ஆகியவற்றை ஒன்றிணைத்து, ஆயுஷ் அமைச்சகத்தின்கீழ் துணை அலுவலகமாக இந்திய அரசு நிறுவியுள்ளது.
இந்த ஆணையம், ஆயுர்வேதம், சித்தா, யுனானி மற்றும் ஹோமியோபதி மருந்துகளின் தரத்தை உயர்த்துவதில் ஈடுபட்டுள்ளது. மேலும், இந்திய மருத்துவம் மற்றும் ஹோமியோதிக்கான ஃபார்மோகபிய ஆணையம், இந்திய மருத்துவம் மற்றும் ஹோமியோபதி அமைப்புகளுக்கான மத்திய மருந்து சோதனை மற்றும் மேல்முறையீட்டு ஆணையமாகவும் செயல்படுகிறது.
இது மீண்டும் நிறுவப்பட்ட பின்னர், ஜூலை 6 2020 முதல், இதுவரை மொத்தம் 1483 ஆயுஷ் மற்றும் ஹோமியோபதி மருந்துகளுடைய மாதிரிகள் பரிசோதிக்கப்பட்டுள்ளன.
இந்த தகவலை மத்திய ஆயுஷ் துறை அமைச்சர் திரு சர்பானந்த சோனோவால், மக்களவையில் எழுத்துப்பூர்வமாக அளித்த பதிலில் குறிப்பிட்டுள்ளார்.
மேலும் விவரங்களுக்கு இதன் ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1848809
சுற்றுலா அமைச்சகம்
‘’நம் நாட்டைப் பாருங்கள்’’ தொடரில் ‘ கோவா- கலாச்சாரத்தின் சிலுவை’ என்ற பெயரில் 16-வது இணையதளக் காட்சிக்கு சுற்றுலா அமைச்சகம் ஏற்பாடு.
மத்திய அரசின் சுற்றுலா அமைச்சகம் “நமது நாட்டைத் தெரிந்து கொள்ளுங்கள்” எனும் இணையதளக் காட்சித் தொடரில் மே 7,2020 அன்று ‘ கோவா - கலாச்சாரத்தின் சிலுவை’ என்ற தலைப்பில், ‘குறைந்த அளவே தெரிந்த’ அல்லது ‘தெரியாத’, பயண அனுபவங்களை வழங்கியது. இந்தியாவின் மிகப் புகழ்பெற்ற சுற்றுலாத்தளமான ‘கோவா’, கண்டுபிடிக்கக் காத்திருக்கும், இதுவரை வெளியே தெரியாத அழகான இடத்தை சுற்றுலாப் பயணிகள் நேரடியாகக் காண்பதற்காக வழங்கவுள்ளது.
எழுத்தாளரும், புகைப்படக்கலைஞரும், பண்டிகை ஏற்பாட்டாளருமான விவேக் மெனிசஸ் வழங்கிய இணையதளக்காட்சி, கோவாவின் செழுமையைப் பறைசாற்றியது. புகழ்பெற்ற கடற்கரைகள், இரவு வாழ்க்கைக்கு அப்பால், பல நூற்றாண்டுகள் பழமையான கலாச்சாரப் பரிமாற்றம், படைப்பாற்றல் ஆகியவற்றை கோவா தன்னகத்தே கொண்டுள்ளது.
இந்திய சர்வதேசத் திரைப்பட விழா, கோவா கலைகள், இலக்கிய விழா, செரன்டிபிட்டி கலை விழா, உள்ளூர் விழாக்கள், இசை, உணவு, கட்டிடக்கலை, ஓவியம் ஆகியவை அந்தக் காட்சியில் இடம் பெற்றன.
இந்த வலைதளத் தொடரின் அமர்வுகள் தற்போது, https://www.youtube.com/channel/UCbzIbBmMvtvH7d6Zo_ZEHDA/featured என்ற இணையதளத்திலும், இந்திய அரசின் சுற்றுலா அமைச்சகத்தின் incredibleindia.org, tourism.gov. in ஆகிய வலைதளங்களிலும் காணக் கிடைக்கும்.
அடுத்த இணையதளக் காட்சித் தொடர் ‘நிலா நதியை ஆராய்வோம்’ என்ற தலைப்பில் மே 9-ஆம் தேதி காலை 11 மணிக்கு நடைபெறுகிறது. அதற்கு இங்கே பதிவு செய்யுங்கள் https://bit.ly/RiverNila
(Visitor Counter : 126
நிதி அமைச்சகம்
கோவிட்-19 நோய்த் தொற்று ஏற்பட்டுள்ள சூழ்நிலையில் வரி செலுத்துவோருக்கு ஒரு வார காலத்தில் ரூ.4,250 கோடி திருப்பித் தரப்பட்டுள்ளது
வருமான வரி செலுத்துவோருக்கு வரியில் திருப்பித் தர வேண்டியதில், ரூ.5 லட்சம் வரையிலான தொகை நிலுவையில் இருப்பவர்களுக்கு கோவிட்-19 சூழ்நிலையில் உதவுவது குறித்து ஏப்ரல் 8 ஆம் தேதி அரசு தெரிவித்த முடிவின்படி, 10.2 லட்சம் பேருக்கு ரூ.4,250 கோடி அளவுக்குப் பணம் திருப்பித் தரப்பட்டுள்ளது. ஏப்ரல் 14 ஆம் தேதி நிலவரத்தின்படி மத்திய நேரடி வரிகள் வாரியம்  பணம் திருப்பி தரப்பட்டுள்ளது என்று தெரிவித்துள்ளது. ஏற்கெனவே 2019-20 நிதியாண்டில் 2020 மார்ச் 31 தேதி வரையில் ரூ.1.84 லட்சம் கோடிக்கு 2.50 கோடி பேருக்கு பணம் திருப்பித் தரப்பட்டது. இப்போது அதற்கும், மேலாக இந்தத் தொகை திருப்பித் தரப்பட்டுள்ளது.
இந்த வாரத்தில் மேலும் 1.75 லட்சம் பேருக்கு பணம் திருப்பித் தரப்படும் என்றும் மத்திய நேரடி வரிகள் வாரியம் இன்று தெரிவித்துள்ளது. பட்டுவாடா அனுமதிக்கப்பட்டதில் இருந்து 5 - 7 வேலை நாட்களில், வரி செலுத்துபவரின் வங்கிக் கணக்கில் இந்தத் தொகைகள் நேரடியாக செலுத்தப்படும். இருந்தபோதிலும், 1.74 லட்சம் நேர்வுகளில், வரி செலுத்துபவரின் நிலுவை வரி கோரிக்கை குறித்த ஒப்புதலுக்காக காத்திருக்கும் நிலை ஏற்பட்டுள்ளது. பணம் திருப்பி அளித்தலை செய்ய வசதியாக 7 நாட்களுக்குள் இதற்குப் பதில் அளிக்குமாறு, அவர்களுக்கு மின்னஞ்சல் மூலம் நினைவூட்டல் அனுப்பப்பட்டுள்ளன.
அவர்களின் வரி நிலுவை கோரிக்கையை உறுதி செய்தல், வங்கிக் கணக்குகள் மற்றும் கணக்கிடுதலில் குறைபாடு / பொருந்தாத நிலைகளை, முன்கூட்டியே சரிபார்த்துக் கொள்வதற்கானதாக இந்த மின்னஞ்சல் நினைவூட்டல் உள்ளதால், வரி செலுத்துபவர்களுக்கு பயனுக்கானதாக இது இருக்கும்.
இதுபோன்ற மின்னஞ்சல்களுக்கு கூடிய விரைவில் பதில் அனுப்புவது வரி செலுத்துபவர்களுக்கு நல்லது என்று மத்திய நேரடி வரிகள் வாரியம் கூறியுள்ளது. இதன் மூலம், பணம் திருப்பி அளிக்கும் செயல்பாட்டை கூடிய விரைவில் முடிக்க வசதியாக இருக்கும் என்றும் குறிப்பிடப்பட்டுள்ளது. வருமான வரித் துறையின் மின்னஞ்சல்களைப் பார்க்க, வரி செலுத்துபவர்கள் தங்கள் மின்னஞ்சல்களை உடனடியாகப் பார்த்து பதில் அளிக்க வேண்டும் என்றும் மத்திய நேரடி வரிகள் வாரியம் கேட்டுக் கொண்டுள்ளது.
(